Document ID: 32009R0309

KOMISIJAS REGULA (EK) Nr. 309/2009
(2009. gada 15. aprīlis),
ar ko pārtrauc sausā vājpiena pulvera intervences iepirkumus par nemainīgu cenu līdz 2009. gada 31. augustam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Padomes 2001. gada 12. janvāra Regulu (EK) Nr. 214/2001, ar ko nosaka sīki izstrādātus noteikumus Padomes Regulas (EK) Nr. 1255/1999 piemērošanai attiecībā uz intervenci sausā vājpiena pulvera tirgū (2), un jo īpaši tās 9.a panta 3. punktu,
tā kā:
(1)
Pamatojoties uz dalībvalstu 2009. gada 15. aprīlī iesniegtajiem paziņojumiem saskaņā ar Regulas (EK) Nr. 214/2001 9.a panta 1. un 2. punktu, intervencei par nemainīgu cenu piedāvātais kopējais vājpiena pulvera daudzums kopš 2009. gada 1. marta ir pārsniedzis 109 000 tonnu limitu, kas noteikts Regulas (EK) Nr. 1234/2007 13. pantā. Tādēļ vājpiena pulvera intervences iepirkumi par nemainīgu cenu ir jāpārtrauc līdz 2009. gada 31. augustam, jānosaka vienota procentu likme attiecībā uz daudzumiem, ko saņēmušas dalībvalstu kompetentās iestādes 2009. gada 14. aprīlī, un piedāvājumi, kurus saņēmušas dalībvalstu kompetentās iestādes 2009. gada 15. aprīlī un pēc tam, ir jānoraida.
(2)
Saskaņā ar Regulas (EK) Nr. 214/2001 2. panta 6. punktu sausā vājpiena pulveris, ko piedāvā intervencei, jāiepako un jāpiegādā maisos, kuru tīrsvars ir vismaz 25 kg. Tādēļ ar vienotu procentu likmi reizinātie vājpiena pulvera daudzumi kilogramos ir jānoapaļo, samazinot līdz tuvākajam vājpiena pulvera daudzumam, kas dalās ar 25 kg.
(3)
Pēc tam, kad publicēts paziņojums par vienotu procentu likmi un iepirkšanas par nemainīgu cenu pārtraukšanu, intervences aģentūrai nekavējoties par to jāinformē pārdevēji. Tādēļ šai regulai jāstājas spēkā dienā, kad to publicē Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Sausā vājpiena pulvera intervences iepirkumi par nemainīgu cenu ir pārtraukti līdz 2009. gada 31. augustam.
Kopējais sausā vājpiena pulvera piedāvājumu apjoms intervences iepirkumam, ko saņēmušas dalībvalstu kompetentās iestādes no katra pārdevēja saskaņā ar Regulas (EK) Nr. 214/2001 9.a panta 2. punktu 2009. gada 14. aprīlī, tiek pieņemts, reizināts ar vienotu procentu likmi 64,2749 % un tad noapaļots, samazinot līdz tuvākajam sausā vājpiena pulvera daudzumam, kas dalās ar 25 kg.
Piedāvājumi, kurus dalībvalstu kompetentās iestādes saņēmušas 2009. gada 15. aprīlī vai pēc tam, līdz 2009. gada 31. augustam jānoraida.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 15. aprīlī

Labels: 2
3
17
18